Folketing
2014-05-20

Det synes jeg er en god ting. Vedrørende spørgsmål om ulykker og sundhedsbehandling har vi jo haft et ganske langt forløb, som har været fornuftigt, synes jeg. Der har været møder ovre hos mig igennem flere måneder. Der er blevet budt på mange kopper kaffe, og der har også været mange snakke. Det har jeg egentlig syntes har været godt for, at vi også har kunnet se, om vi ikke på en eller anden måde kunne finde en aftale og kunne finde hinanden, hvor både det danske Folketing kunne finde et fællesskab, og hvor vi også samtidig kunne forhandle de ting, der var uafklarede, på plads med den grønlandske side. Derfor har lovudkastet sådan set ligget klart i ganske lang tid. Vi har også haft møder omkring det, men de ændringer, de har medført, er skrevet ind. Derfor vil jeg sådan set gerne give en kommentar til dem, som siger, at høringsperioden bliver meget kort.